Lorraine Hansberry

**Lorraine Hansberry**, nada en Chicago o 19 de maio de 1930 e finada en Nova York o 12 de xaneiro de 1965, foi unha escritora e dramaturga estadounidense, que participou na loita pola igualdade de dereitos. Foi a primeira autora afroamericana que tivo unha obra representada en Broadway.

Foi candidata aos premios Tony á mellor obra e nos premios WGA ao drama estadounidense mellor escrito.

## Traxectoria 
Hanberry era a máis nova dos catro fillos de Nannie Louise Perry, mestra, e de Carl Augustus Hansberry, corretor inmobiliario.   

En 1938, o seu pai mercou unha casa en Washington Park no sur de Chicago, provocando a ira dos seus veciños brancos. Naquel momento considerouse que a restrición non era lexítima, mais tampouco inválida; estas restricións non foron declaradas inconstitucionais ata o caso *Shelley v. Kraemer*, 334 U.S. 1 (1948).

Carl Hansberry tamén apoiaba a Urban League e a National Association for the Advancement of Colored People NAACP en Chicago. Ambos os Hansberrys eran activos no Partido Republicano de Chicago. Carl faleceu en 1946 cando Lorraine tiña quince anos; "o racismo americano axudou a matalo", dixo ela máis adiante.

Lorraine Hansberry realizou os seus estudos na Universidade de Wisconsin-Madison.

Trasladouse a Nova York, onde traballou para o xornal panafricanista *Freedom*, en que tratou con outros intelectuais como Paul Robeson ou W. E. B. Du Bois. En 1951 mudouse a Harlem e involucrouse no activismo contra os desafiuzamentos. Gran parte do seu traballo nese momento foi sobre a loita africana pola liberación e o seu impacto no mundo. As obras de Hansberry tamén se ocupaban do seu lesbianismo e da opresión da homosexualidade.

A súa obra máis famosa, *A Raisin in the Sun*, escrita en 1959, inspirouse na batalla legal emprendida pola súa familia en contra das leis de segregación racial en Chicago durante a súa infancia. O título da obra provén do poema "Harlem" de Langston Hughes: "Que pasa cando se pospón un soño? Sécase como unha pasa ao sol?". Aos vinte e nove anos gañou o New York Drama Critics' Circle Award, sendo a primeira gañadora afroamericanan, a quinta muller e a máis nova.

O 20 de xuño de 1953, Hansberry casou con Robert Nemiroff, publicista, letrista e activista político xudeu. En 1964, Hansberry e Nemiroff divorciáronse, mais continuaron a traballar xuntos.

Hansberry faleceu de cancro de páncreas o 12 de xaneiro de 1965, aos 34 anos. En 2013, a filla de Nemiroff liberou o material restrinxido para Kevin J. Mumford, que explorou a autoidentificación de Hansberry na súa obra posterior.

## Obras 
* *A Raisin in the Sun* (1959)
* *A Raisin in the Sun*, guión (1961)
* "On Summer" (artigo) (1960)
* *The Drinking Gourd* (1960)
* *What Use Are Flowers?* (escrito c.&nbsp;1962)
* *The Arrival of Mr. Todog*, parodia de *Á espera de Godot*
* *The Movement: Documentary of a Struggle for Equality* (1964)
* ''The Sign in Sidney Brustein's Window* (1965)
* *To Be Young, Gifted and Black: Lorraine Hansberry in Her Own Words* (1969)
* *Les Blancs: The Collected Last Plays / by Lorraine Hansberry*. Editado por Robert Nemiroff (1994)
* *Toussaint''. Este fragmento dunha obra en proceso inacabada trata sobre as vidas do dono dunha plantación en Haití e a súa esposa que cambian de xeito drástico coa revolución de Toussaint Louverture

## Notas 
## Véxase tamén 
### Bibliografía 
* Anderson, Michael. "Lorraine Hansberry's Freedom Family". *American Communist History* 7(2), 2008
* Carter, Stephen R. "Commitment amid Complexity: Lorraine Hansberry's Life in Action." *MELUS* 7(3), Autumn 1980. Consultado o 25 de decembro de 2013, via JStor
* Higashida, Cheryl. *Black Internationalist Feminism: Women Writers of the Black Left, 1955–1995*. Urbana: University of Illinois Press, 2011
* Wilkins, Fanon Che, "Beyond Bandung: The Critical Nationalism of Lorraine Hansberry, 1950&nbsp;– 1965." *Radical History Review* 95, Spring 2006. Consultado o 24 de decembro de 2013 via Duke University Press
### Ligazóns externas 
* Lorraine Hansberry Literary Trust
* "The Black Revolution and the White Backlash" (audio with transcript)&nbsp;– speech by Lorraine Hansberry, Forum at Town Hall sponsored by The Association of Artists for Freedom, Nova York, 15 de xuño de 1964
* Voices from the Gaps: Women Writers of Color&nbsp;– Lorraine Hansberry, University of Minnesota
* *Sighted Eyes/Feeling Heart*  documental sobre Hansberry
* Freedom, 1951–55, New York University digital archive
* Materials about Lorraine Hansberry in the Richard Hoffman - Lorraine Hansberry collection  held by Special Collections, University of Delaware Library